BA ฟุ้งงบฯ Q1 ติดเทอร์โบ กำไรเพิ่มขึ้นกว่า 100%
BA ฟุ้งงบฯ Q1 ติดเทอร์โบ กำไรเพิ่มขึ้นกว่า 100% หรือมีกำไรสุทธิ 1.07 พันล้านบาท จากช่วงเดียวกันของปีก่อนที่มีกำไรสุทธิ 513.81 ล้านบาท
14 พ.ค. 2558

บริษัท การบินกรุงเทพ จำกัด (มหาชน) หรือ BA รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 1.07 พันล้านบาท หรือมีกำไรสุทธิ 0.51 บาทต่อหุ้น เพิ่มขึ้น 108% จากช่วงเดียวกันของปีก่อนที่มีกำไรสุทธิ 513.81 ล้านบาท หรือมีกำไรสุทธิ 0.33 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจากมีรายได้ค่าโดยสารเพิ่มขึ้น ขณะที่ค่าใช้จ่ายหลักของบริษัทฯ ลดลง เช่น ค่าใช้จ่ายน้ำมันเชื้อเพลิงซึ่งเป็นไปตามภาวะราคาน้ำมันดิบโลก และบริษัทฯ มีการปรับเงื่อนไขค่าเช่าเครื่องบิน